open-index/open-wikipedia-markdown huggingface dataset:
Mes'h

'''Mes'hi** (Arabisht: **مسح''') i referohet pastrimit së kokës dhe këmbës me një sasi të vogël së ujit, duke i pasur duartë e lagur.

## Mes'hi i kokës 
Duke i pasur duartë e lagura, duhet të kalojë të gjithë kokën, me një goditje të qëllimshme zbritës nga maja e kokës; pastaj gishtat tregues janë vendosur në kanalin e veshit, ndërsa gishti i madh vendoset prapa veshëve; pastaj fërkon përsëri duart mbi qafë e qafës. Kjo bëhet në një lëvizje të vazhdueshme, pa marr ujë për herë të dytë. *SHËNIM*: Duart nuk duhet të kalojë nëpër ballë-qafën siç është e ndaluar.

## Mes'hi i këmbës 
Nëse dikush ka kryer abdes ose gusël, e ndjekur menjëherë nga mbuluar këmbët me çorape, atëherë Masah mund të bëhet mbi çorape të lëkurës (khuffs) duke i fshirë mbulimin e këmbëve, për aq kohë sa abdesti ose gusëli mbetet i pathyer në mes të lutjet, por kjo nuk është e lejuar për të bërë masah nëse çorapet të lëkurës kanë vrima të mëdha, ai i cili merr mes'h në shtëpi, kur kalon 24 orë, duhet marrë abdes. Ndërsa për udhëtarin, duhet t'i kaloj 3 ditë.

### Kushtet e mes'hit 
#Çorapet duhet të jenë mjaft të forta për të mundësuar duke ecur në to në rrugë për rreth tre milje.
#Çorapet duhet të mbeten në pozitë (mbulon këmbë e përparme) pa u lidhur.
#Uji nuk duhet të jetë në gjendje që të depërtoj në çorape.

### Llojet e çorapeve
#Khuffain (çorape lëkure) janë të lejuara.
#Çorape hollë si çorape sportive pambuku (jo të bëra prej lëkures, e as që ka cilësitë e lëkures, por si çorape të rregullta të bëra nga pambuku, leshi, ose najloni) nuk janë të lejueshme. 
#Çorape të trasha si Dexshell (që nuk është bërë prej lëkure, por kanë cilësitë e lëkurë): Sipas juristave hanefi janë të lejueshme. Sipas të tjerëve, nuk janë të lejueshme.

## Lidhje të jashtme 
* Kushtet e mes'hit (Anglisht)
Mark Lugari

**Mark Lugari** *(Shek. III-II para erës së re).* ishte mësues (mësimdhënes) ilirë nga qyteti i Apolonisë. Në gurin e varrit të mësuesit Mark Lugari nga Apolonia, janë gjetur të skalitura mjetet e shkrimit, të cilat nxënësi i mbante me vehte. Në tabelën katërkëndëshe dallohen dy mënyrat e shkrimit në tabelë druri, lyer me dyll e shkruar me stilo kocke ose me pendë pule (shpendi), e ngjyer me bojë mbi papiruset, pergamene me lëkura viçi të përpunuara me shkrim. Emri i këtij mësuesi është gjetur edhe në disa mbishkrime. Me aq sa dihet deri më tani, Mark Lugari dhe Kratill Mahata   janë ndër mësuesit e rralë ilirë nga koha e periudhës pararomake, të cilët njihet me emër dhe mbiemër.

## Shih edhe 
* Iliria
* Apollonia
* Kratill Mahata
* Arsimi dhe edukata tek ilirët

## Referime
Molliqi

**Molliq** është një vendbanim në komunën e Gjakovës, Kosovë. Ndodhet në perëndim dhe shtrihet në rrëzë të Bjeshkëve të Nemuna.Emri molliq ka etimologji nga fjala "Mollë", që dëshmon një kultivim masiv dhe të hershëm të mollës. Molliqi i ka 536 banorë. Ai njihet për natyrën e tij të bukur dhe arkiterturën tradicionale të fshatit. Natyra, ajri i pastër, bimësia dhe pyjet masive të gështenjës e karakterizojnë fshatin Molliq.

## Ekonomia 
Popullata merret kryesisht me bujqesi dhe me blegtori. Bujqësia është mjaft e zhvilluar.Kryesisht merren me kultivimin e gështenjës.

**Bujqësi**

* Banorët e Molliqit kultivojnë kultura të ndryshme, duke përfshirë fasulen si një prej produkteve tradicionale.
* Kultivimi i fasuleve është një traditë, dhe ka përpjekje që të ruhet cilësia.

**Blegtori**
* Sipas përshkrimeve, blegtoria është aktivitet që shoqëron bujqësinë, pra kafshët dhe punimet e lidhura me to janë pjesë e ekonomisë së përditshme të fshatit.

**Infrastrukturë dhe shërbime bazë**
* Ka çështje me furnizimin me ujë; një defekt në tubin kryesor ka shkaktuar ndërprerje furnizimi me ujë në Molliq dhe fshatra të tjera përreth.
* Objekte të transmisionit kulturor/social si “oda e Molliqit” përdoren për aktivitete edhe nga të rinjtë. Kjo tregon që ka hapësirë për jetën kulturore dhe bashkëpunimin social.

## Kultura 
**Pjekja e rakisë**
Është një traditë shumëvjeçare në Molliq. Rakia prodhohet, shpesh në mënyrë artizanale, dhe procesi konsiderohet i rëndësishëm për komunitetin, përkushtimi dhe bashkimi në festime si pas përfundimit të prodhimit

**Mulliri i fshatit**
Mulliri është një monument kulture që ruhet si pjesë e trashëgimisë. Është prej druri dhe muret, çatia, dyshemeja etj. janë të ndërtuara prej druri. Kjo tregon për përdorimin e materialeve tradicionale dhe për rëndësinë që ka ky objekt për historinë lokale.

**Edukim dhe institucione lokale**
Në Molliq ka një qendër për zhvillimin dhe kujdesin e fëmijëve (ECCD centre) për moshat 3-5 vjeç, brenda shkollës “Jahë Salihu”. Kjo tregon se ka veprime për të mbështetur edukimin dhe zhvillimin e hershëm.

**Natyra dhe mjedisi**
Fshati ka peizazhe të bukura, me “potok” (rrjedhë uji) që freskon zonën, dhe diversitet në vegjetacion. Ka pasur artikuj që flasin se Molliqi është bukuri natyrore që ia vlen të vizitohet.

## Lidhje të jashtme 
*vendndodhja
Thue Christiansen

[thumb|200px|[Flamuri i Grenlandës i dizajnuar nga Thue Christiansen]]
**Thue Christiansen** (1940-2022), është mësues, artist dhe politikanë. Christiansen është dizajner i flamurit të Grenlandës, e cila u adoptua më 21 qershor 1985.
MAPO (media)

**MAPO** është emërtimi i një sërë botimesh mediatike të zotëruara nga shoqëria "Media MAPO", me pronar z. Henri Çili.  *Media MAPO* zotëron Revistën mujore **MAPO**, gazetën e përditshme **MAPO**, revistën femërore **Madame MAPO** dhe shtëpinë botuese **MAPO**.

## Revista MAPO
*Për një informacion më të detajuar shihni artikullin* Revista MAPO

**MAPO** është revistë mujore shqiptare, e themeluar nga eksponentë të lëvizjes *MJAFT* me kryeredaktor të parë, Skënder Minxhozin.  Më vonë, revista u ble nga Henri Çili, i cili ngriti shoqërinë "Media MAPO", për të menaxhuar revistën dhe për të zgjeruar *brand*-in **MAPO**.

## Gazeta MAPO
Themelues i gazetës Mapo është Henri Çili. Gazeta Mapo është një gazetë e re. Kryeredaktor i Gazetës Mapo është Arion Sulo. Gazeta Mapo është një e përditshme me orientim të djathtë në brendinë e së cilës gjeni të rejat e ditës nga politika dhe jeta e përditshme e vendit tonë. 

Adresa e redaksisë së gazetës është Bulevardi Gjergj Fishta, Tiranë.

## Revista MADAME MAPO
Revistë e përmuajshme, kulturore, sociale, mode dhe stilt ë jetuari, drejtuar kryesisht femrave, me 100 faqe me ngjyra.  Është ndër revistat më të shitura në tregun e revistave femërore.  

Motoja editoriale e revistës është: “Në një mënyrë apo një tjetër, femrat marrin gjithmonë atë që duan”.

## Lidhje të jashtme 
http://mapo.al/ 

## Burim të dhënash
Bllaca (Çuçer)

**Bllacë**, () ёshtё fshat nё komunën e Çuçerit, Maqedoni. Shumica e popullsisë është shqiptare.

 
Në kohët e luftës së dytë botërore ka pasur bllacalinjë të mbytur nga serbët
Konstantin Ushinski

**Konstantin Ushinski** (1824 - 1870) është mësues dhe shkrimtar i shquar rus e botëror. Temat të cilat i ka trajtuar ai janë kryesisht ato të cilat lidhen me edukatën dhe arsimin.
Bertha von Suttner

thumb
**Bertha von Suttner** (u lind në Pragë më 9 qershor 1843 si baronesha Kinski - Vdiq në Vjenë më 21 qershor 1914) Shkrimtare dhe pacifiste austriake, fituese e Çmimit Nobel për Paqe. Është autore e disa veprave mes të cilave duhet përmendur: Poshtë armët, Lufta dhe paqja, Memoare etj.

Imazhi i saj gjendet në monedhën austriake prej dy eurosh.
Mesha Selimoviq

**Mehmed "Mesha" Selimoviq** (Tuzlla, 26 prill 1910 - Beograd, 1982) ka qenë partizan gjatë Luftës së Dytë Botërore, figurë e kulturës së pasluftës dhe shkrimtar jugosllav. Kryevepra e të cilit *Dervishi dhe vdekja* është ndër kryeveprat e letërsisë në Jugosllavinë e pas Luftës së Dytë Botërore, përkthyer së pari në shqip nga Esad Mekuli dhe Tajar Hatipi, botuar në Prishtinë më 1968; dhe më pas në një variant tjetër nga Ben Andoni (Baftjar Luzati), botuar në Tiranë më 2008.

## Biografia 
U lind në gjirin e një familje të nderuar myslimane nga Bileqa, i biri i Aliut dhe Pashes. Babai i tij u lind në Visoko, gjatë zhvendosjes së familjes së tij nga Bileqa në verilindje të Bosnjës, ku ata kishin prona të konsiderueshme. Mesha u lind në Tuzlla, ku ndoqi dhe kreu shkollën fillore dhe atë të mesme. Më 1930 ai u regjistrua në degën e Gjuhës serbo-kroate dhe Letërsisë jugosllave në Fakultetin e Filozofisë, Beograd. Më 1934 u diplomua dhe nga 1935 deri më 1941 dha mësim në shkollën qytetëse të vendlindjes, e cila sot mban emrin e tij; asokohe u aktivizua edhe me organizatën atletike *Soko*.

Më 1941 u emërua drejtor i saj, por u arrestua për bashkëpunim me lëvizjen popullore antifashiste partizane. Pasi u lirua, kaloi në territoret e liruara dhe u anëtarësua në Partinë Komuniste të Jugosllavisë dhe qe pjesë e agjitpropit për Bosnien lindore. U caktua komisar politik i detashmentit partizan në Tuzlla; pas luftës u zhvendos në Beograd me detyra politike dhe kulturore.

Më 1947 u vendos në Sarajevë ku qe profesor i Shkollës së Lartë Pedagogjike dhe Fakultetit Filologjik, drejtor artistik i *Bosnia Film*, shef i seksionit të dramës në Teatrin Kombëtar dhe kryeredaktor i shtëpisë botuese *Svjetlost.* I pezmatuar nga konflikt me disa figura politike dhe intelektuale lokale, u zhvendos më 1971 edhe njëherë në Beograd, ku jetoi deri më 1982.

## Vepra 
## Referime
Alpet Gëlqerorë Jugor

**Alpet Gëlqerorë Jugor** (italisht: *Alpi Sud-orientali*) janë vargmalet e jugut të Alpeve Lindore, në Alpet Qendrore dhe Lindore kryesisht të vendosura në pjesën veriore të Italisë dhe në tokat e ngjitura të Austrisë dhe Sllovenisë. Dallimi nga Alpet Qendrore, ku ndodhen majat më të larta, është e bazuar në dallimet në përbërjen gjeologjike. Alpet Gëlqerorë Jugor të shtrihen nga vargu Sobretta-Gavia në Lombardi në perëndim e deri në Pohorje në Slloveni në lindje.
thumb|Klasifikim AVE i Alpeve Lindore:

## Klasifikimi 
left|thumb|280x280px|Grupet e Alpeve Gëlqerorë Jugor
(vijat me ngjyrë vjollcë tregojnë kufijtë ndërkombëtarë dhe kufijtë e shteteve të Austrisë)
Robert Dottrens

**Robert Dottrens**  (Carouge, Geneva, 1893 – Troinex, Geneva, 1984) ishte pedagog zvicëran, profesor i pedagogjisë dhe i historisë së pedagogjisë në Universitetin e Gjenevës. 

## Biografia
Studioi fillimisht në Institutin Zhan Zhak Ruso në Gjenevë e pastaj doktori në Universitetin e Gjenevës në vitin 1929. Pas përfundimit të doktoraturës punon si profesor i pedagogjisë dhe i historisë së pedagogjisë në Universitetin e Gjenevës. Nga viti 1930 e deri në vitin 1951 ishte drejtor i Byros Ndërkombëtare të Arsimit (Bureau International d'Education) me seli në Gjenevë. Kontriboi edhe në Laboratorin e Pedagogjisë Eksperimentale. Ishte ekspert i UNESCO - së. U angazhua për modernizimin e arsimit dhe të shkollave në përgjithësi. Në vitin 1966, me kërkesën e UNESCO - së hartoi tekstin e *Betimit Solemn të Mësuesit* i cili ndryshe njihet edhe si *Betimi i Pedagogjizuar i Hipokratit*.

## Vepra
*Le problème de l'inspection et l'éducation nouvelle: essai sur le contrôle pédagogique et social de l'enseignement primaire (1931)
*Le progrès à l'école: sélection des élèves ou changement des méthodes (1936)
*L'enseignement individualisé (1936, 1947)
*Éducation et démocratie; réflexions, responsabilités, perspectives (1946)
*Lexikon der Padagogik (1950–1953)
*L'amélioration des programmes scolaires et la pédagogie expérimentale (1957)
*Programmes et plans d'études dans l'enseignement primaire (1961)
*Instituteurs hier; éducateurs demain! L'évolution de l'école primaire (1966)
*Éduquer et instruire (1966)
*La crise de l'education et ses remedes (1971)

## Shih edhe 
* Betimi Sokratik
Wolfgang Ratke

**Wolfgang Ratke** (18 tetor 1571 - 27 prill 1635) ishte pedagog humanist dhe refomator gjerman i arsimit.
Loreta Kaçka

parapamje
**Loreta Kaçka** (gjithashtu e njohur si **Lori**) është një këngëtare shqiptare.

## Jeta 
Loreta Kaçka ka lindur me 26.05.1983 Devoll të Korçës. Babai i saj, që ishte marrë një kohë me muzikë, ka qenë muzikant amator, i ka rënë Harmonikës kur ka qenë i ri, se pastaj ka vazhduar si oficer. Ndërsa mamaja e saj është marrë edhe ajo me muzikë me një grup vallesh, që ka qenë atëherë dmth. në Rrethin e Korçës.

Ata kanë jetuar në Devoll për një kohë kur ka lindur Lori dhe prindërit e saj janë nga Devolli i Korçës. Pastaj për arsye të punës së babait te saj janë shpërngulur në Durrës dhe pjesa e tjetër e familjes se saj vazhdon te jete ne Durres. Kjo ka qenë një nga arsyet që Lorin e ka shtyre te merret me muzikë dhe gjithmonë ka qene e rrethuar me mjete muzikore, dmth. që edhe në Korçë dihet që edhe Korçarët në çdo shtëpi e kishin të pamundur të mos gjeje një instrument.

Ajo filloi të merrej me muzikë që e vogël në moshën 9-vjeçare dhe më pas ka vazhduar shkollën për *Flaut* gjithashtu ka te mbaruar shkollën fillore dhe të mesme të muzikës, për flaut në Korçë. Ka përfunduar përsëri si këngëtare. Ka qenë disi e vështirë për të të hynte në Kosovë, por kjo nuk do të thotë që ajo s'kishte famë në Kosovë.

Kur erdhi në Kosovë, ajo sa kishte promovuar albumin e parë të saj dhe ishte viti 1999 **Vetem me ty** me orkestrim të *Virusit* pastaj kishte pasur edhe dy albume të tjera dmth.  dy albume live me këngë dasmash popullore, por në këtë periudhe kishte marrë pjesë edhe në festivale të Shqipërisë dmth. para se te vinte në Kosovë.

Lori është prezantuar në Festivalin "Këngët e Stinës 96" në një festival të këngës popullore në RTVSH, që ka qenë live me orkestrën e madhe të Radio Televizionit Shqiptar, ku është vlerësuar me çmimin e tretë.

Filluan kërkesat e ndryshme pastaj edhe bregdetin e Malit Zi në (Ulqin). Kjo ka qene njera nder arsyet që ajo rrinte në Kosovë dhe aty e mirëpritën publiku dhe i përkrahu jashtë mase.

Baladat që kishte në bashkëpunim me Armend Rexhepagiqin dhe Aida Barakun, siç ka qene Kënga "Amerika" është prezantuar ne Festivalin "Kënga Magjike 2007", "Dielli", "Polifest 2009", e cila u vlerësua me çmimin e parë nga Juria.  "Shën Valentini" dhe me atë këngë në "Polifest 2008" është prezantuar ka fituar çmimin e dytë. Pastaj është balada që kishte bashkëpunuar me Florian Murmajesin - Florin "Nuk mundem" edhe ajo këngë është mjaft e bukur.  

Prandaj me "Mos u largo" në "Polifest 2002" u shpërblye me çmimin e dytë me Tekst te Naim Krasniqit dhe me orkestrim të Naim Krasniqit.

Në "Polifest 2003" me këngen "Te Prita" fitoi çmimin e trete me tekst të Armend Trebickës dhe orkestrim të Alfred Kaçinarit.  

Prandaj "Ciao" ne festivalin "Çelësi Muzikor 1" shpallet si deputetja me e mirë e festivalit.

"E zeza" në "Polifest 2007'" fitoi çmimin e dytë të jurisë etj.
Universiteti el-Karavijin

parapamje|378x378px
**Universiteti el-Karavijin** ose **Al Quaraouiyine** është një universitet i cili ndodhet në qytetin Fes të Marokut.

## Historiku 
Është themeluar në vitin e largët 859 nga një fisnike arabe me emrin Fatima el-Fihri (shih). Sipas UNESCO dhe Guinness World Records ky konsiderohet të jetë universiteti më i vjetër në botë i cili ka vazhduar aktivitetin e tij pothuajse pandërprerë që nga themelimi e deri më sot.  

Pranë këtij universiteti me kohë u themeluan edhe një varg objektesh tjera përcjellëse mes të cilave duhet përmendur bibliotekën e këtij universiteti e cila gjithashtu konsiderohet si njëra ndër bibliotekat më të famshme në atë pjesë të Afrikës. Në bibliotekën el-Karavijin vazhdon të ruhet edhe sot e kësaj dite, njëri ndër përkthimet më të hershme të Biblës në gjuhën arabe.

Me kalimin e kohës, Universiteti el-Karavijin u bë qendër e rëndësishme dhe një urë lidhëse mes kulturave afrikane dhe evropiane. Nga ky universitet dolën emra të mëdhenjë të shkencës dhe të kulturës, siq ishin *"Mohammed al Idriss"*, *"Ibn Khaldoun"*, Meimonidi, Muhammed Taki-ud-Din el-Hilali si dhe shumë të tjerë.

## Shih edhe 
* Fatima el-Fihri
* Epoka e Artë Islame

## Studentë të shquar 
* Meimonidi
* Ibn Haldun
* Muhammed Taki-ud-Din el-Hilali

## Referime
Peniscola

**Peniscola** është një komunë në Spanjë, e vendosur në qarkun Baix Maestrat, të provincës Castelló, në Komunitetin e Valencias. Peniscola ka 7894 banorë (2009), dhe përfshinë një sipërfaqe prej 79&nbsp;km2.

## Referimet 
## Lidhje të jashtme 
*
Petrés

parapamje|Petrés
**Petrés** është një komunë në Spanjë, e vendosur në qarkun Camp de Morvedre, të provincës Valencia, në Komunitetin e Valencias. Petrés ka 971 banorë (2008), dhe përfshinë një sipërfaqe prej 1.9&nbsp;km2.
parapamje|Petrés

## Referimet 
## Lidhje të jashtme 
* 
* Webfaqja zyrtare
Piles, Valencia

**Piles, Valencia** është një komunë në Spanjë, e vendosur në qarkun Safor, të provincës Valencia, në Komunitetin e Valencias. Piles, Valencia ka 2664 banorë (2007), dhe përfshinë një sipërfaqe prej 3.9&nbsp;km2.

## Referimet 
## Lidhje të jashtme 
* 
* Webfaqja zyrtare
Pina de Montalgrao

**Pina de Montalgrao** është një komunë në Spanjë, e vendosur në qarkun Alto Palancia, të provincës Castellón, në Komunitetin e Valencias. Pina de Montalgrao ka 148 banorë (2010), dhe përfshinë një sipërfaqe prej 31.6&nbsp;km2.

## Referimet 
## Lidhje të jashtme 
*
Fatima el-Fihri

**Fatima al Fihri** (800 - 880) e njohur ndryshe edhe si *Nëna e fëmijëve*, konsiderohet si femra e cila në vitin 859 themeloi në qytetin Fes të Marokut të ashtuquajturin Universiteti Al Qarawiyyin. Sot ky universitet konsiderohet më i vjetri në botë dhe që edhe sot e kësaj dite vazhdon të jetë aktiv si dhe të lëshojë diploma.

Fatima Al Fihri ishte e bija e Muhamed al Fihri. Fatimja kishte ardhur në Fes të Marokut qysh si e vogel kur babai i saj Muhamedi, së bashku me familje ishte shpërngulur nga Tunizia.
## Shih edhe
* Universiteti Al Qarawiyyin

## Referime
Elena Kondakova

**Yelena Vladimirovna Kondakova** (; e lindur më 30 Mars, 1957) ishte kozmonautja femër e tretë sovjetike/ruse që udhëtoi në hapësirë dhe gruaja e parë që ka bërë një fluturim të gjatë në hapësirë. Udhëtimi i saj i parë në hapësirë ishte në Soyuz TM-20 në 4 tetor 1994. Ajo u kthye në Tokë në 22 mars 1995, pas pesë muajsh qëndrim në stacionin hapësinor Mir. Fluturimi i dytë i Kondakova-s ishte si një mision special në Anijes kozmike Atlantis të Shteteve të Bashkuara gjatë misionit STS-84 në maj të vitit 1997. Ajo ishte rusja në hapësirë, deri kur pasardhësja e saj, kozmonautja Elena Serova fluturoi në Stacionin Ndërkombëtar të Hapësirës (ISS) më 25 shtator të vitit 2014.

## Nderime 
* Heroinë i Federatës ruse

## Referime 
## Lidhje të jashtme 
* NASA profilit
Ellen Key

thumb
**Ellen Key** ose **Elen Kej** (11 dhjetor 1849 – 25 prill 1926) pedagoge suedeze, shkrimtare, politikane, reformatore sociale, feministe dhe luftëtare për të drejtat e gruas në shoqërinë bashkëkohore. Gjatë tërë jetës së saj u angazhua për emancipimin dhe afirmimin e gruas si dhe u morr edhe me arsimin popullor.

Vepra e saj më e njohur është ajo e botuar në vitin 1900, me titull kuptimplotë *"Shekulli i fëmijës"* (*The Century of the Child*)

## Biografia
Elen Kej u lind në vitin 1849 në Suedin Jugore. Babai i saj ishte një politikan i shquar (kreu i Partisë Demokratike në Parlamentin e Suedisë), një mbështetës i qëndrimeve shoqërore të Jean Jacques Rousseau. Ajo ishte gjatë kohë sekretare personale e babait të saj. Gjatë kësaj periudhe, ka takuar shumë njerëz të famshëm nga Suedia dhe vendet e tjera nordike. Kjo dhe literatura e duhur bëri që ajo e ngriti nivelin e saj të njohurive si dhe arriti të mësonte disa gjuhë.

Interesimet e saj për të drejtat e grave dhe lëvizjen feministe kishin filluar qysh në moshën rinore dhe me punën e saj arriti deri aty sa të konsiderohet si njëra nga feministet më të shquara të kohës së saj.

Në vitin 1880 filloi punën si mësuese e historisë dhe letërsisë në një shkollë të lartë të femrave. Që nga ai moment filloi në mënyrë sporadike e pastaj edhe në mënyrë aktive, angazhimin e saj për të "drejtat e fëmijëve", "edukimin natyrorë" të tyre si dhe angazhimet e saj për një "shkollë të re". Ajo mendonte se lufta për të drejtat e grave është e pandashme nga lufta për të drejtat e fëmijës dhe se këto të drejta janë të kushtëzuara reciprokisht. Kjo është e dukshme në veprën e saj kryesore të vitit 1900, me titull "Shekulli i fëmijës."

Kej u rrit në një familje religjioze,  por nga viti 1879 ajo filloi të interesohet për veprat e Darvinit, Spenserit dhe Hakslit. Në vjeshtë të po këtij viti ajo edhe u takua me Hakslin dhe Hekelin, në Londër. Një ndikim të madh në qëndrimin e saj kishte edhe teoria e evolucionit, në të cilën ajo kishte filluar të besonte.

## Vepra
### Veprat kryesore
*Individualism and Socialism (1896)
*Images of Thought (1898)
*Human-beings (1899)
*Lifelines, volumes I-III (1903–06)
*Neutrality of the Souls (1915).
*War, Peace, and the Future (1916)
### Vepra dedikuar të rinjëve dhe grave
*The Morality of Woman (1911)
*The Younger Generation (1914)
*Love and Marriage (1911)
*The Woman Movement (1912)

## Referime
Olga Taussky-Todd

**Olga Taussky-Tod** (30 gusht 1906, Olomouc, Moravia – 7 tetor 1995, Pasadena, Kaliforni) ishte një matematikane austriake dhe më vonë amerikano-çeke.

Olga Taussky u lind në një familje hebraike; i ati i saj, Jul David Taussky, ishte një kimist industrial dhe nëna e saj, Ida Pollach, ishte shtëpiake. Ajo punoi fillimisht ne teorinë e numrave algjebrikë, me një doktoraturë në Universitetin e Vjenës mbikëqyrur nga Philipp Furtwängler. Gjatë kësaj kohe në Vjenë ajo gjithashtu mori pjesë në takimet e Rrethit të Vjenës.

Sipas Gian-Carlo Rota, si një matematikane e re ajo u punësua nga një grup matematikanësh gjermanë për të gjetur dhe për të korrigjuar shumë gabime matematikore në veprat e David Hilbert, në mënyrë që ato të mund të mblidheshin në një vëllim për t'iu prezantuar në ditëlindjen e tij. Ishte vetën një fletë, në hipotezën e vazhdueshmërisë që ajo nuk mundi ta riparojë.

Më vonë, ajo filloi të përdorë matricat për të analizuar vibracionet e aeroplanëve gjatë Luftës së dytë Botërore, në Laboratorin Kombëtar të Fizikës në Britani të Madhe. 

## Vepra të zgjedhura 
* *How I became a torchbearer for matrix theory*, American Mathematical Monthly. v. 95, 1988
* *Sums of squares*, American Mathematical Monthly. v. 77, 1970
* *A recurring theorem on determinants*, American Mathematical Monthly. v. 56, 1949

## Referime
Çyçavica

**Çyçavica** ose **Qyqavica** është një mal i vendosur në qendër të Kosovës (Dardanisë), me një gjatësi prej rreth 8 km dhe me gjerësi prej rreth 5 km.

Maja e saj më e lartë arrin në një lartësi prej 1,091 m (3,579 ft). Pika më e njohur është e ashtuquajtura Kodra e Stanicës. Mali i Çyçavicës ndodhet në vijën kufitare ndërmjet rajonit të Drenicës dhe Rrafshit të Dardanisë. Lumi Sitnica kalon në rrëzë të malit të Çyçavicës. Fshati më i afërt është fshati Krasaliq në anën e Drenicës ndërsa Zhilivoda në anën e Artakollit. Qytete më të afërta janë: Vushtrria, Kastrioti, Fushë Dardania dhe Drenasi.

Gjatë Luftës së Dardanisë 1998-1999, shumë fshatarë u strehuan në rajonin e këtij mali deri në përfundimin e luftës.

## Shih edhe 
* Kodra e Shpijes
* Kodra e Dashecit
* Rrafshi i Kosovës
* Artakolli i Çyçavicës

## Referime
Grigor Voskopojari

**Grigor Voskopojari** ose **Grigori i Durrësit** (1700 - 1772) Ishte mësimdhënës dhe zëvendësdrejtor i Akademisë së Re në Voskopojë, autor, bashkëautor dhe redaktor i disa veprave që u botuan në shtypshkronjën e Voskopojës, personalitet i shquar në fushën e arsimit dhe të kulturës së Voskopojës, kryepeshkop i Durrësit.
## Citat
   "Gëzohu o shqiptar i Shqipërisë sonë të dashur, gëzohu se Shqipëria është krenare për ty!"  - Grigor Voskopojari
## Shih edhe 
* Akademia e Re
Asma Mahfuz

thumb|250px|Asmaa Mahfouz
**Asmaa Mahfouz** (Arabisht: **أسماء محفوظ‎**) lindi më 1 shkurt 1985 në Kajro, ajo është aktiviste dhe një prej themeluesve së lëvizjes së rinisë 6 prilli. Asmaa u diplomua nga Universiteti Kajros me BA në Administrim Biznesi. Ajo më vonë do të bashkohet me disa egjiptianë të tjerë të rinj në themelimin e lëvizjes së rinisë 6 prilli. Ajo aktualisht punon për një kompani kompjuterike.

Në një video të postuar në Facebook më 18 janar, ajo u bëri thirrje egjiptianëve për të kërkuar të drejtat e tyre njerëzore dhe për të shprehur mosmiratimin e tyre e regjimit të Hosni Mubarak. Videoja është ngarkuar në YouTube dhe, brenda disa ditësh, shkoi "viral". Në një intervistë me TV al-Mehwar, ajo tha se një javë para 25 janarit, ajo postoi një video në Facebook, ka njoftuar se ajo do të shkojë në sheshin Tahrir për të protestuar. Asmaa tha se katër egjiptianët e tjerë të rinj u bashkuan asaj, dhe se shërbimet e sigurisë së brendshme të rrethuar shpejt dhe u zhvendos grupin larg nga sheshi.
Leif Eriksoni

parapamje|322x322px
**Leif Erikson** (970? – 1020?) eksplorues nordik, i biri i Erikut të Kuq.
## Momente biografike
Leif Eriksoni nga disa konsiderohet si njeriu i parë i cili shkeli tokën e Amerikës dhe që e zbuloi ate madje disa shekuj përpara se këtë ta bënte Kristofor Kolombi. Sipas legjendave nordike, Leif Eriksoni, rreth vitit 1000, themeloi një vendbanim të ri në Amerikën Veriore (Kanadë) i cili në burime historike njihet me emrin Vinland dhe i identifikuar nga hulumtuesit bashkëkohor si ''L'Anse aux Meadows.'' Te popujt nordikë ekziston një legjendë e cila flet për Leif Eriksonin.
## Shih edhe
* Vikingët
* Vinlanda
* Eriku i Kuq
* Hibernia major dhe Albania

## Lidhje të jashtme
*Account of the discovery of North America from the "Saga of Eric the Red"
*Reconstructed portrait of Ericsson Based on historical sources, in a contemporary style; from Reportret
## Referime
Segovia

**Segovia** është qytet në rajonin autonom të Castile dhe León. Segovia është kryeqyteti i provincës Segovia.

## Etimologjia
Banorët e parë të qytetit e kanë emëruar *Segobriga*, që domethënë *Sego* (fitore) dhe *briga* (qytet). Kështu që emri mund të përkthehet "Qyteti i fitores". Romakët dhe Arabët e kanë quajtur  Segovia (Σεγουβία, Ptolomeo ii. 6. § 56) dhe Šiqūbiyyah (شقوبية‎).

## Gjeografia
Segovia ndodhet afër Valladolidit dhe Madridit. Segovia është një nga nëntë provinca që e bë komunitet autonom të Castile dhe León, Burgos, Valladolid që shtrihen në veri, Ávila në perëndim, Madridi dhe Guadalajara në jug dhe Soria në lindje.

## Edukimi
Segovia ka shumë shkolla fillore dhe të mesme. IES Mariano Quintanilla është më e vjetra e cila u themelua më 1845. Një pjesë e madhe e popullsisë studentore marrin pjesë në shkollat fillore dhe të mesme, ndërsa shkollimi private në Segovia është kryesisht fetare në natyrë.

## Kultura
### Muzet
*Muzeu gastronomik i Segovias
*Muzeu i Segovias
*Muzeu del Pasado
*Muzeu i Kadetrales
*Muzeu Zuloaga
*Qendra e jehudëve

### MUCES
**MUCES** është një festival i kinemasë evropiane e cila mbahet një herë në vit, zakonisht mbahet në nëntor.

## Binjakëzimet
*  Edinburgh, Mbretëria e Bashkuar
*  Tours, Francë
*  Gangdong-gu, Seoul, Korea Jugore
Robert Menasse

thumb|Robert Menasse (2025)
**Robert Menasse** (i lindur më 21 qershor të vitit 1954 në Vjenë) është një shkrimtar Austriak.

Si një student, Menasse ka studiuar në studimet gjermane, filozofi dhe shkenca politike në Vjenë, Salzburgut dhe në Mesina. Në vitin 1980 ai përfundoi doktoraturën e tij të tezës "Der Typus des Außenseiters im Literaturbetrieb. Jam Beispiel Herman Schürrer" ("Fenotipi i huaj brenda letërsisë").

Në mes të vitit 1981 dhe të vitit 1988 Menasse punoi si një ligjërues i ri në Institutin e Teorisë së Letërsisë në Universitetin e San-Paulo-s, Brazil. Ai ka punuar si publicist i pavarur, gazetar dhe përkthyes i novelave nga portugalishtja në gjermanisht.

Romani i tij i parë *Sinnliche Gewissheit*, i botuar në vitin 1988, është një përrallë gjysmë-autobiografie e Austriakëve që jetojnë në mërgim në Brazil. 
Revista *Literatur und Kritik* publikoi poezinë e parë të Menasse ("Kopfwehmut") në vitin 1989. Romanet e tij më të fundit ishin *Selige Zeiten, brüchige Welt* (1991, përkthyer në anglisht si *Krahët e Gurit* ISBN 0-7145-4295-4), *Schubumkehr* (1995) dhe *Die Vertreibung aus der Hölle* (2001). 
Në vitin 1990, Robert Menasse ishte shkrimtari i parë që fitoj çmimin Heimito von Doderer. Që prej kthimit në Evropë nga Brazili, Menasse kryesisht ka jetuar në qytetet e Berlinit, Vjenës dhe Amsterdamit. Ai aktualisht jeton në Vjenë dhe është i martuar.

Gjuha e Menasse-it është ndonjëherë e gjallë dhe ndonjëherë në mënyrë delikate sarkastike. Temat periodike në romanet të tij janë të vetmia dhe tjetërsimisi rezultat i rrethanave jetësore të personazheve të tij. Në punën e tij Menasse shpesh kritikon formën e heshtur të antisemitizmit ende i përhapur në botën gjermano-folëse sot.

Ai gjithashtu ka shkruar disa ese në Austri (sidomos në identitetin austriak dhe histori; "Land ohne Eigenschaften" (1992 a.o.). Më së fundmi, ai shkroi për të ardhmen e Evropës dhe Bashkimit Evropian, duke kritikuar tendencat e ri-shtetëzimit (veçanërisht në Gjermani, por edhe në vendet tjera) dhe lëvizjet anti-Evropiane të integrimit, të cilat janë një reagim ndaj krizës financiare të 2007-2008 dhe pas saj (Euro krizave) ("Der europäische Landbote", 2012). Që nga viti 2011 Menasse ka qenë përzgjedhës i një shkrimtari në rezidencën e programit në fondacioni një botë në Sri Lanka.

## Çmimet 
* Çmimin Heimito von Doderer  1990
* Çmimin Alexander Sacher Masoch Çmimin 1994
* Österreichischer Staatspreis für Kulturpublizistik 1998
* Çmimin Jozef Breitbach 2002
* Çmimin Friedrich Hölderlin 2002
* Çmimin Lion Feuchtwanger 2002
* Çmimin Marie Luise Kaschnitz 2002
* Çmimin Erich Fried 2003

## Referime
Vinlanda

parapamje|370x370px
**Vinlanda (Vinlandë)** është emër me të cilin Vikingët e quajtën një pjesë bregdetare të Amerikës Veriore (Kanadë). Ishte Leif Erikson ai i cili rreth vitit 1000 (rreth 5 shekuj para Kristofor Kolombos) zbarkoi në këto brigje. Hulumtimet arkeologjike në kohën më të re e kanë identifikuar Vinlandën, në lokacionin, ''L'Anse aux Meadows,'' që ndodhet në bregdetin e Amerikës Veriore (Kanada). 
## Shih edhe
* Eriku i Kuq
* Leif Erikson
* Saga e Erikut të Kuq
* Hibernia Major dhe Albania

## Referime
Universiteti i Glasgout

255px|parapamje|Godina kryesore e Universitetit të Glasgout

**Universiteti i Glasgout** (en: *University of Glasgow*) është universiteti i katërt më i vjetër në botën anglofone dhe një nga katër universitetet Skoceze, që cilësohen si Universitete të Moçme.  Universiteti u themelua në vitin 1451 dhe së bashku me Universitetin e Edinburgut konsiderohet si një nga çerdhet e Iluminizmit Skocez të shekullit të 18-të.

Njerëz të lidhur me Universitetin e Glasgout kanë dhënë një kontribut të pashlyeshëm për shoqërinë, midis të cilëve mund të përmendet filozofi Francis Hutcheson, inxhinieri James Watt, fizikani Lord Kelvin, shtatë fitues të çmimit Nobel dhe dy Kryeministra Britanik.

## Burim i të dhënave 
## Lidhje të jashtme 
* Faqja zyrtare e Universitetit të Glasgout
Conil de la Frontera

**Conil de la Frontera** është një komunë në Spanjë, e vendosur në qarkun La Janda, të provincës Cádiz, në Andalusia. Conil de la Frontera ka 20984 banorë (2009), dhe përfshinë një sipërfaqe prej 88.51&nbsp;km2.

## Referimet 
## Lidhje të jashtme 
* 
* Webfaqja zyrtare
Irina Shajk

**Irina Valeryevna Shaykhlislamova** () (e lindur më 6 janar 1986), e njohur gjerësisht si **Irina Shayk** dhe nganjëherë përmendet si **Irina Sheik** (), është një modele dhe aktore ruse e njohur për paraqitjet e saj në revistën sportive për rroba banjo (*Sports Illustrated Swimsuit Issue)* në mes viteve 2007 dhe 2015. Ajo ishte modelja e kopertinës për vitin 2011.

## Karriera 
Në 2007, Shayk zëvendësoi Ana Beatriz Barros si fytyrën e Intimissimi, dhe në të njëjtin vit debutoi në edicionin vjetor Sports Illustrated Swimsuit Issue. Ajo u shfaq në këto edicione vjetore deri në vitin 2015, duke bërë fotosesione në vende të tilla si Shën Petersburg, Napoli, Grenada dhe Kili.

Pasi ishte fytyra e Intimissimi për tre vjet, Shayk u bë ambasadorja zyrtare e markës në 2010. Fushatat e tjera të saj të modelimit përfshinin Beach Bunny Swimwear, dhe Guess për sezonin pranverë / verë 2009. Punime të tjera përfshijnë katalogun e Victoria's Secret, Lacoste, Cesare Paciotti dhe Morellato. Ajo nënshkroi me IMG Models në maj 2009.
Shajk modeloi fushatën Armani Exchange pranverë / verë 2010. Ajo gjithashtu luajti në "Power" të Kanye West, drejtuar nga artisti Marco Brambilla. Ajo ishte në kopertinën e Ocean Drive dhe GQ Afrika e Jugut për numrin e gushtit. Ajo u rendit e para në listën e "50 grave më të nxehta ruse" nga revista Complex.

## Aktrimi 
Shayk debutimin në aktrim e ka bërë në rolin *Megara* së bashku Dwayne Johnson në vitin 2014 në filmin *Hercules*.

## Bamirësi 
Shayk është duke ndihmuar një spitale materniteti në vendlindjen e saj, Yemanzhelinsk. Ajo dhe motra e saj ndihmuan në rindërtimin e pavijonit të fëmijëve të spitalit lokal, dhe tani Shayk mbledh para në emër Bamirësisë Ruse, *Pomogi* (), që ofron kujdes për fëmijët e sëmurë. Shayk është ambasadore zyrtare e *Pomogi* në Rusi.

## Jeta personale 
Shayk ka një qen të quajtur Caesare, sipas Jul Cezarit, një Labrador për të cilin ajo pretendon u lindi nga një qen i cili ka luajtur rol në film *Marley & Me*. Shayk ka qenë në një marrëdhënie me futbollistin portugez Cristiano Ronaldo nga viti 2010 deri në vitin 2015. Shayk ka dalë në takime me aktorin amerikan Bradley Cooper nga prilli 2015.

## Referime 
## Lidhje të jashtme 
* Irina Shayk Official Website 
* 
* Irina Shayk at the Fashion Model Directory
* Irina Shayk: Model Life - slideshow by *Life magazine*
* Irina Shayk  at The Fashion Styles
Snorri Sturluson

parapamje|Snorri Sturluson
**Snorri Sturluson**  (1179 – 23 shtator 1241) është shkrimtar, historian dhe politikan islandez. Njihet si autor i disa përmbledhjeve të legjendave ose sagave nordike.
## Vepra
* *Edda e Re* ose *Prose Edda* - rreth 1220, 
* *Separate Saga of St. Olaf* - rreth 1225,
* *Heimskringla or The Chronicle of the Kings of Norway* rreth 1230, 
* *Saga e Egilit* - rreth 1240.
## Shih edhe
* Vikingët
* Eriku i Kuq
* Leif Eriksoni
## Lidhje të jashtme
* Snorri Sturluson:The Prose Edda, (Translated by Arthur Gilchrist Brodeur, 1916) Sacred-texts.com, Vizituar më 21.08.2016.
* Snorri Sturluson:Heimskringla or The Chronicle of the Kings of Norway, Translator:Samuel Laing (London, 1844) Sacred-texts.com, Vizituar më 21.08.2016.
## Referime
Go-Sai

thumb|250px|*Perandori i Japonisë*
**Perandori Go-Sai** (後西天皇; lindi më 1 janar 1638 - 22 mars 1685) i njohur si **Perandori Go-Saiin** (後西院天皇 *Go-Saiin-tennō*) ishte perandori i 111-të i Japonisë. Mbretërimi zgjati nga 1655 deri 1663.

Emri i tij personal ishte Nagahito (良 仁) ose Yoshihito dhe titulli i tij para-aderimit ishte Hide-no-Miya (秀 宮?) ose Momozono-no-Miya. Ai ishte djali i tetë i perandorit Go-Mizunoo. Ish-perandoresha Meishō ishte motra e tij nga tjetra nënë, dhe ish-perandori Go-Kōmyō ishte vëllai i tij nga tjetra nënë.

Familja e perandorit Go-Sai ka jetuar me të në pallatin Heian. Kjo familje përfshirë të paktën 11 djem dhe 17 vajza, asnjëri prej të cilëve do të ngjiten në fron.
Eriku i Kuq

[parapamje|Erik i Kuq nga *Grönlandia* e [Arngrímur Jónsson. Shini detaje anakronike në armët dhe armaturën e tij.]]
**Erik Thorvaldsson** (rr. 950 – rr. 1003?) i njohur si **Eriku i Kuq**, ishte një eksplorues nordik, i përshkruar në burimet e sagës mesjetare dhe islandeze se kishte themeluar vendbanimin e parë evropian në Grenlandë. Eriku ka shumë të ngjarë të ketë fituar epitetin "i Kuq" për shkak të ngjyrës së flokëve dhe mjekrës së tij. Sipas sagave islandeze, Eriku lindi në rrethin Jæren të Rogaland, Norvegji, si djali i Thorvald Asvaldsson; në të cilin Thorvald më vonë do të dëbohej nga Norvegjia dhe do të lundronte në perëndim për në Islandë me Erikun dhe familjen e tij. Gjatë jetës së Erikut në Islandë, ai u martua me Þjódhild Jorundsdottir dhe do të kishte katër fëmijë, me një nga djemtë e Erikut që ishte eksploruesi i mirënjohur islandez Leif Erikson.Leif Erikson. Rreth vitit 982, Erik u internua nga Islanda për tre vjet, gjatë së cilës kohë ai eksploroi Grenlandën, duke kulmuar përfundimisht me themelimin e tij të vendbanimit të parë të suksesshëm evropian në ishull. Eriku më vonë do të vdiste atje rreth vitit 1003 të es gjatë një epidemie dimërore. Thorvald më pas do të vazhdonte të lundronte në perëndim nga Norvegjia me familjen e tij, duke përfshirë Erikun 10-vjeçar. Thorvald dhe familja e tij përfundimisht do të vendoseshin në Hornstrandir në Islandën veriperëndimore, ku Thorvald përfundimisht do të vdiste diku para vitit 970 të erës sonë.

### Martesa dhe familja
Pas vdekjes së babait të tij, Eriku u martua me Þjódhild Jorundsdottir dhe u zhvendos në Haukadalr (Hawksdale) ku ndërtoi një fermë të quajtur Eiríksstaðir; Þjódhild ishte e bija e Jorundur Ulfsson dhe Þorbjorg Gilsdottir. Ndryshe nga djali i tij Leif dhe gruaja e Leif, të cilët u bënë të krishterë, Eriku mbeti një ndjekës i paganizmit nordik. Ndërsa gruaja e Erikut mori përzemërsisht krishterimin, madje duke porositur kishën e parë të Grenlandës, Erikut nuk e pëlqeu shumë atë dhe iu përmbajt perëndive të tij nordik – të cilat, tregojnë sagat, e shtynë Þjódhild të ndalonte marrëdhëniet me burrin e saj.

### Vdekja
Djali i Erikut, Leif Erikson, u bë nordiku o parë që eksploroi tokën e Vinland - pjesë e Amerikës së Veriut, me sa duket afër Newfoundland të ditëve të sotme - dhe ftoi babanë e tij në udhëtim. Megjithatë, sipas sagave, Eriku u rrëzua nga kali gjatë rrugës për në anije dhe e mori këtë si një shenjë të keqe, duke e lënë djalin e tij të vazhdonte pa të.

## Shih edhe
* Vikingët
* Vinlanda
* Leif Eriksoni
* Hibernia major dhe Albania

## Referime 
## Lidhje të jashtme 
* Erikr Thordvalsson
*The Saga of Erik the Red  – Teksti në anglisht dhe në gjuhën e vjetër nordike.
* The Fate of Greenland's Vikings
Zaha Hadid

Zaha Hadid  (Bagdad, Irak, 31 tetor 1950 - Florida, SHBA, 31 Mars 2016) arkitekte e famshme irakiano - britanike.
William, Princi i Wied

**William V, Princi i Wied** (; 22 gusht 1845 &ndash; 22 tetor 1907) ishte një zyrtar dhe politikan gjermane,  i biri i Herman, Princi i Wied. Ai ishte babai i William, Princi i Shqipërisë dhe vëllai i Mbretëreshës Elizabeta të Rumanisë.

## Jeta e hershme 
William ishte fëmija i dytë dhe djali i parë i Herman, Princi i Wied (1814-1864), biri i Johann August Karl, Princi i Wied dhe Princeshës Sophie Auguste e Solms-Braunfels, dhe bashkëshortes së tij, Princesha Marie e Nassau (1825-1902), e bija e William, Duka i Nassau me gruan e tij të parë Princeshën Louise e Saxe-Hildburghausen. Përmes nënës së tij ai ishte pasardhës i William IV së Holandës dhe George II e Britanisë së Madhe.

## Karriera ushtarake 
Gjatë Luftës Austro-Prussian  në vitin 1866, ai ishte një rreshter i shtabit te përgjithshëm i ushtrisë. Gjatë 1870-71 ai mori pjesë në Luftën Franco-Prussiane.

Mes viteve 1893 dhe 1897 ai ishe komisioner ushtarak perandorake dhe Shefi i infermierëve vullnetar në ushtri. Në 1893, ai u caktua si gjeneral i Përgjithshëm i Këmbësorisë.

## Politikë 
Politikisht, William ishte një mbështetës i politikës koloniale. Në mes të vitit 1891 dhe 1892 ai ishte kryetari i komisionit gjerman anti-skllavërisë. Ky i financuar përfshijnë ekspeditave të pashkelur zonat në Afrikë. Që nga viti 1897, ai ishte një anëtar i Kolonial të Këshillit. William ishte bashkë-themelues dhe nga 1898 deri 1901 Presidenti i Marinës League.

Mes viteve 1875 dhe 1886 ai ishte Marshall i Rhine Krahinë në parlament. Ai ishte nga 1888 të 1894 dhe nga 1899 deri 1901 Kryetari i Parlamentit të Rhine Krahinë. Që nga viti 1878, ai ishte anëtar i Dhomës së Lordëve të Prusisë. Ai ishte president aty, nga 1897 deri 1904.

## Martesa 
majtas|parapamje|216x216px|William me familjen e tij
William u martua më 18 korrik 1871 në Wassenaar, me princeshën Marie së Holandës (1841-1910), e bija e Princit Frederik së Holandës (1792-1839), i cili ishte i bir i dytë të William I i Holandës, dhe bashkëshortes së tij, princesha Louise e Prusisë (1808-1870), e bija e Frederick William III të Prusisë.

Ata patën gjashtë fëmijë:
* Frederick William, Princi i Wied (27 qershor 1872 – 18 qershor 1945) u martua me princeshën Pauline e Württemberg (1877-1965), patën trashëgimtarë.
* Princi Leka e Wied (28 Maj 1874 – 15 janar 1877)
* William, Princi i Shqipërisë (26 Mars 1876 – 18 prill 1945) u martua me  princeshën Sophie të Schönburg-Waldenburg (1885-1936), patën trashëgimtarë.
* Princi Viktor i Wied (7 dhjetor 1877 – 1 Mars 1946) u martua me konteshën Gisela e Solms-Wildenfels (1891-1976), patën trashëgimtarë.
* Princesha Louise e Wied (24 tetor 1880 – 29 gusht 1965).
* Princesha Elizabeta e Wied (28 janar 1883 – 14 nëntor 1938).

## Titujt 
* **22 gusht 1845 – 5 Mars 1864**:* Lartësia  e Tij e Qetë *Princi William i Wied
* **5 Mars 1864 – 22 tetor 1907**: *Lartësia* e Tij e Qetë Princi i Wied

## Prejardhja 
## Shënime dhe burimet 
* thePeerage.com - Wilhelm Adolph Maximilian Karl Fürst von Wied
* Genealogics - Leo van de Zm - Wilhelm, Fürst zu Wied
* Pallatin e Stuart, Londër, 1969, 1971, 1976, Addington, A. C., Reference: 336
Valhalla

[parapamje|250x250px| *Valhalla* (1896) nga [:de:Max Brückner|de: Max Brückner ]]
parapamje|250x250px| *Valhalla* (1905) nga Emil Doepler
**Valhalla** në mitologjinë nordike  (***Valhöll*** "salla e të vrarëve")  është një sallë madhështore, e madhe e vendosur në Asgard, e sunduar nga perëndia Odin. Të zgjedhur nga Odin, gjysma e atyre që vdesin në udhëtime luftarake shkojnë në Valhalla pas vdekjes, të udhëhequr nga Valkyriet, ndërsa gjysma tjetër shkon në fushën e perëndeshës Freyja Fólkvangr. Në Valhalla, luftëtarët e vdekur bashkohen me masat e atyre që kanë vdekur në luftime (të njohur si Einherjar ) dhe heronj e mbretër të ndryshëm legjendarë gjermanikë, ndërsa përgatiten për të ndihmuar Odinin gjatë ngjarjeve të Ragnarökut. Para sallës qëndron pema e artë Glasir, e po ashtu edhe tavani i sallës është i mbuluar me mburoja të arta. Krijesa të ndryshme jetojnë rreth Valhallas, të tilla si Eikþyrnir dhe Heiðrún, të dyja përshkruhen si duke qëndruar në majë të Valhallas duke konsumuar gjethe të pemës Læraðr. 

Valhalla dëshmohet në *Edën Poetike*, të përpiluar në shekullin XIII nga burime të hershme tradicionale, pastaj edhe në *Prose Edda* (shkruar në shekullin XIII nga Snorri Sturluson), në *Heimskringla* (shkruar edhe në shekullin XIII nga Snorri Sturluson) dhe në strofa të një poezie anonime të shekullit XX që përkujton vdekjen e Eric Bloodaxe të njohur si *Eiríksmál* siç është përpiluar në *Fagrskinna*. Valhalla ka frymëzuar vepra të ndryshme të artit, tituj botimesh dhe elemente të kulturës popullore duke u bërë një term sinonim i një sallë marciale (ose ndryshe) të vdekurit të zgjedhur.  

## Shih edhe 
* Vikingët 
* Eriku i Kuq 
* Leif Erikson 
* Vikingët në betejat e tyre të njëpasnjëshme 

## Literatura 
* Byock, Jesse (Trans.) (2006). *The Prose Edda*. Penguin Classics. 
* Faulkes, Anthony (Trans.) (1995). *Edda*. Everyman's Library. 
* Finlay, Alison (2004). *Fagrskinna, a Catalogue of the Kings of Norway: A Translation with Introduction and Notes*. Brill Publishers. 
* Hollander, M. Lee (Trans.) (2007). *Heimskringla: History of the Kings of Norway*. University of Texas Press. 
* Larrington, Carolyne (Trans.) (1999). *The Poetic Edda*. Oxford World's Classics. 
* Orchard, Andy (1997). *Dictionary of Norse Myth and Legend*. Orion Publishing Group - Cassell. 
* Orel, Vladimir (2003). *A Handbook of Germanic Etymology*. Brill. 
* Simek, Rudolf (2007) translated by Angela Hall. *Dictionary of Northern Mythology*. Boydell & Brewer 
* Watkins, Calvert (2000). *The American Heritage Dictionary of Indo-European Roots*. Houghton Mifflin Company. 
* Welch, Chris (2005). *Led Zeppelin: Dazed and Confused: The Stories Behind Every Song*. Thunder's Mouth Press. 

## Shënime
Balzhinima Cirempilov

thumb|250px|Shigjetari Tysrempilov
**Balzhinima Tsyrenzhapovich Tsyrempilov** (Rusisht: Бальжинима́ Цыренжа́пович Цыремпи́лов), lindi më 9 prill, 1975 në Ulekchin Burjatia. Tysrempilov ishte shigjetari numri një nga Rusia. 

## Olimpiada Verore 2004
Tsyrempilov konkuroi në Olimpiadën e Verës 2004 për meshkuj. Ai fitoi ndeshjen e tij të parë, dhe shkoi në raundin e 32. Në raundin e dytë të eliminimit, ai përsëri fitoi dhe shkoi në raundin e 16. Ndeshja e tretë, Tysrempilov humbi kundër Chen SZU-juan . Tsyrempilov vendoset në vendin e 14.

## Kampionati Botëror 2007
Tysrempilov në kampionatin botëror 2007 fitoi medaljen e argjendë.

## Olimpiada Verore 2008
Në olimpiadën verore 2008 në Pekin, Tsyrempilov përfundoi raundin e tij të rangut me një total prej 671 pikë, tetë pikë prapa Juan René Serrano. Në kokurrencën e fundit, ai u përball me Daniel Pavlov në raundin e parë, duke mposhtur 112-102. Në raundin e dytë Tsyrennikov ishte pësëri kundër Chen SZU-juan, duke e mposhtur 109-101. Megjithatë, në turneun e tretë ishte e gjatë dhe Tysrempilovi nuk ishte në gjendje të mundë Ryuichi Moriya, 113-110.
Ibën Tufejl

**Ebu Bekër Muhammed bin Abdulmelik bin Muhammed bin Tufejl el-Kajsi el-Andaluzi** (emri i plotë në arabisht: أبو بكر محمد بن عبد الملك بن محمد بن طفيل القيسي الأندلسي; rreth 1105 – 1185) ose shkurt **Ibën Tufail**, ishte një dijetar arab andaluzian mysliman: shkrimtar, filozof islamik, teolog islamik, mjek, astronom dhe vezir.

Si filozof dhe romancier, ai është më i famshëm për shkrimin e romanit të parë filozofik, *Hayy ibn Jakdhan*. Si mjek, ai ishte një mbështetës i hershëm i diseksionit dhe autopsisë, gjë që u shpreh në romanin e tij.

## Jeta 
I lindur në Guadix, afër Granadës, ai u arsimua nga Ibn Baxhe (Avempace). Familja e tij ishte nga fisi arab Kajs. Ai ishte sekretar për disa udhëheqës, duke përfshirë sundimtarët e Seutës dhe Tangierit, në vitin 1154. Ai gjithashtu shërbeu si sekretar për sundimtarin e Granadës, dhe më vonë si vezir dhe mjek i Ebu Jakub Jusufit, kalifit Almohad, të cilin ai e rekomandoi Ibn Rushdin (Averroës) si pasardhësin e tij të ardhshëm në 1169..

Ibn Rushdi u bë pasardhësi i Ibn Tufejlit pasi ai doli në pension në 1182; Ibn Tufejli vdiq disa vjet më vonë në Maroku në 1185. Astronomi Nur ed-Din el-Bitruxhi ishte gjithashtu një dishepull i Ibn Tufejlit. El-Bitruxhi u ndikua prej tij për të ndjekur sistemin aristotelian të astronomisë, pasi ai fillimisht kishte ndjekur sistemin e astronomisë ptolemeike.

Puna e tij në astronomi ishte historikisht e rëndësishme pasi ai luajti një rol të madh në përmbysjen e ideve ptolemaike mbi astronominë. Kjo ngjarje në histori quhet "Revolta Andaluziane", ku ai ndikoi që shumë njerëz, përfshirë el-Bitruxhi, të braktisnin idetë ptolemaike.

## Referime
Leon Zhlebnik

**Leon Zhlebnik** (29 janar 1918, Materija, Hrpele - Kozina - 7 shtator 2004, Lubjanë) Filozof, pedagog dhe psikolog slloven.
## Biografia
Shkollimin fillor e kreu në vendlindje, gjimnazin në Shentvid, studimet për filozofi dhe pedagogji i kreu në Fakultetin Filozofik të Lubjanës ku edhe u doktorua në temën *"Struktura emocionale e eudaimonisë"* (Emocionaljna struktura eudajmonije). Ishte ligjërues i pedagogjisë dhe psikologjisë në Fakultetin e Pedagogjisë në Lubjanë. 
## Vepra
Leon Zhlebnik është autor i disa veprave si: 
* Obča zgodovina pedagogike (1955), 
* Ljudje med seboj, I dhe II (1955), 
* Izbrani teksti pedagoških klasikov (1956),  
* Psihologija otroka in mladostnika I (1960) dhe II (1963),
* Da bi se bolje razumeli (1963), 
* Vajino ljubezensko zorenje (1966), 
* Vzgoja in izobraževanje (1980), etj. 
* *"Histori e përgjithshme e shkollave dhe ideve pedagogjike."*(Përkthyer dhe botuar edhe në gjuhën shqipe).
## Shih edhe
* Universiteti i Lublanës

## Burime
Margarit Bllazon

**Margarit Bllazon** një oficer rus i rangut të lartë, me prejardhjen nga trojet shqiptare. Në rajonin e Rostovit në Don (qarku i Azovit) (sipas sistemit të ri administrativ) në fund të shekullit të 18-të është themeluar fshati Margaritovo, qe  e mori merin nga ky oficer.
Në luftene e perandorise  Osmane kunder Rusise më 1769 perandoresha ruse Katerina II dërgon emisarët e saj në Pelopones të Greqisë, në Mal të Zi, Shqipëri dhe principatat e Danubit me qëllim që të lidhen kontaktet midis popullsisë së krishterë të këtyre trojeve dhe shtetit rus.
Ikameti

**Ikameti** (Arabisht: إقامة *iqama*) i referohet thirrjes së dytë, kjo thirrje jepet para se të filloj namazi. Krahasuar me ezanin, ikameti jepet më shpejt. Ikametin ndryshon nga thirrja e parë për namaz, ezanin vetëm në një vend (e linjës 6, më poshtë):

## Referime
Rafelbunyol

**Rafelbunyol** është një komunë në Spanjë, e vendosur në qarkun Horta Nord, të provincës Valencia, në Komunitetin e Valencias. Rafelbunyol ka 7647 banorë (2008), dhe përfshinë një sipërfaqe prej 4.2&nbsp;km2.

## Referimet 
## Lidhje të jashtme 
* 
* Webfaqja zyrtare
Santa Magdalena de Polpís

parapamje| **Santa Magdalena de Polpís**
**Santa Magdalena de Polpís** është një komunë në Spanjë, e vendosur në qarkun Baix Maestrat, të provincës Castelló, në Komunitetin e Valencias. Santa Magdalena de Polpís ka 873 banorë (2009), dhe përfshinë një sipërfaqe prej 66.5&nbsp;km2.

## Referimet 
## Lidhje të jashtme 
* 

parapamje| **Santa Magdalena de Polpís**
parapamje|Església parroquial de Santa Magdalena (Santa Magdalena de Pulpis)
parapamje|Ayuntamiento de Santa Magdalena de Pulpis